Calling Dr. Love

Calling Dr. Love on hard rock -yhtye Kissin kappale vuonna 1976 julkaistulta albumilta Rock and Roll Over. Singlenä se julkaistiin seuraavan vuoden puolella 1977, jolloin se nousi Yhdysvaltain Billboard Hot 100 -listan sijalle 16.

Kappaleen laulaa sen kirjoittaja, basisti Gene Simmons. Falsettitaustalaulusta vastaavat Simmons ja Paul Stanley. Tosin kappaleen demoversiossa, jossa Simmons itse soitti kitaraa, taustoja lauloi Katey Sagal. Simmonsin mielestä kyseisessä demossa oli tietty tunnelma, jota yhtyeen kanssa ei löytynyt lopullisessa versiossa.

Singlen b-puolella oleva Paul Stanleyn laulama ”Take Me” kuuluu myös Rock and Roll Over -albumille.

Kappaleet

Lähteet

Kissin kappaleet
Vuoden 1976 kappaleet